sagorsarker/bangla-wikipedia huggingface dataset:
আব্দুল্লাহ ইবনে জুবায়ের আনসারী

আবদুল্লাহ ইবনে জুবায়ের আনসারী (আরবী: عبد الله بن جبير الأنصاري) প্রথম ইসলামগ্রহনকারী সাহাবীদের মধ্যে অন্যতম। তিনি বদরের যুদ্ধে অংশগ্রহণ করেছিলেন।
নাম- আব্দুল্লাহ ইবনে জুবায়ের। উপনাম- আবুল মুনযির।
বংশধারা- আব্দুল্লাহ ইবনে জুবায়ের ইবনে নু’মান ইবনে উমাইয়া ইবনে ইমরাউল কায়েস ইবনে সা’লাবাহ আল-আওসী আল-আনসারী।
হিজরীপূর্ব ৩৫ সনে মদিনায় জন্মগ্রহণ করেন।
তিনি দ্বিতীয় আকাবায় অংশগ্রহণ করেছেন এবং সে সময় ইসলাম গ্রহনের ঘোষণা দেন। হিজরতের পর নবী মুহাম্মদ হাসীন ইবনে হারিসের সাথে তার ভ্রাতৃত্ব তৈরী করে দিয়েছিলেন। 
তিনি নবী মুহাম্মদ এর সাথে বদর ও উহুদের যুদ্ধে অংশগ্রহণ করেছিলেন।
আবদুল্লাহ ইবনে যুবায়ের ইবনে নুমানের নেতৃত্বে ৫০জন দক্ষ তীরন্দাজের একটি দলকে কানাত উপত্যকার দক্ষিণে মুসলিম শিবিরের পূর্বদক্ষিণে ১৫০মিটার দূরে জাবালে রুমাত নামক একটি ছোট পাহাড়ে অবস্থানের নির্দেশ দেয়া হয়। যার কারণে এই দিকটা মুসলমানদের নিরাপদ থাকে। প্রথম পর্যায়ে মুসলিম প্রায় বিজয় লক্ষণ দেখা দেওয়ায় তাদের মধ্য থেকে নিজের জায়গা থেকে সরে যায়। আর এ দৃশ্য লক্ষ্য করে খালিদ ইবনে ওয়ালিদ আক্রমণ করে। আব্দুল্লাহ ইবনে জুবায়ের বারোজন সাথীসহ শহীদ হয়েছিলেন।
টাই খামটি জনগোষ্ঠী

টাই খামটি বা খামটি শান হল চিনের য়ুন্নান প্রদেশ, মায়ানমারের কাচিন রাজ্যের খাম টি লুং, মগয়ুং এবং মিটকীয়ান স্থানের থেকে মূলবসতি ধরে উত্তরপূর্বের আসাম এবং অরুণাচলত বসবাস করা উত্তরপূর্বের টাই জাতির একটি গোষ্ঠী। আসামে খামটিদের জনসংখ্যা প্রায় ৬০,০০০এরও অধিক। আহোমদের পরে খামটিরা আসামের অন্য একটি বৃহৎ টাই জনগোষ্ঠী। টেঙাপানী অঞ্চলে খামটিদের কিছু জনসংখ্যা দেখা যায়। খামটিরা থেরবাদী বৌদ্ধ ধর্ম পালন করেন। তাঁদের নিজস্ব লিপি আছে যে শান লিপির থেকে উদ্ভব হওয়া। তাঁদের মাতৃভাষা খামটি ভাষা।
খামটিরা থেরাবাদী বৌদ্ধধর্মে বিশ্বাস করেন। তাঁরা ভোর এবং গোধূলি বুদ্ধকে স্মরণ করেন। খামটিরা পরম্পরাগত ভাবে মজিয়াটি কাঠে এবং বেড়াসমূহ বাঁশে নির্মাণ করা ঘরে বাস করেন। খামটিদের মূল জীবিকা কৃষি এবং তাঁরা পরম্পরাগতভাবে আলু, সরিষা, ধান ইত্যাদি উৎপাদন করেন। খামটিদের মুখ্য খাদ্য হল ভাত। খামটিরা আমিষভোজীও হয় এবং মাছ এবং মাংস গ্রহণ করেন।
খামটিরা খামটি ভাষা ব্যবহার করেন যা এক প্রকারের দক্ষিণপশ্চিমীয়া টাইভাষা। খামটি ভাষার মোট তিনটি উপভাষা আছে। সেগুলি হল - উত্তর মান খামটি, আসাম খামটি এবং সিংকলিং খামটি। খামটিরা খামটি ভাষার উপরি অসমীয়া এবং মান ভাষারও ব্যবহার করেন। 
খামটিরা নিজেদের লিপিটিকে লিক-টাই বলে বলে। খামটিদের লিপি কেইশ বছর আগে লিক ট' ঙাওক নামের লিপির থেকে বিকাশ ঘটিছিল। তাঁদের লিপিত ৩৫ টা আখর আছে। এই লিপিটি পরম্পরাগত ভাবে বুদ্ধ জাতক কথা, ত্রিপিটিকা, ইতিহাস ইত্যাদি গ্রন্থসমূহ লেখোঁতে এবং পঢ়োঁতে ব্যবহার হয়েছিল। পরে ২০০৩ সালে এখানকার উচ্চারণের চিহ্ন ব্যবহার করে উত্তর মান এবং অরুণাচলের বিদ্বানরা নতুন রূপ দেন।
আহোম সৈন্যবাহিনী

আহোম সৈন্যবাহিনী (চীনা ভাষা:傣 阿洪 军队 ,থাই ভাষা:กองทัพบก ไทอาหม , ইংরাজী ভাষা:Tai Ahom Army) হল নৌসেনা এবং স্থলসেনার আহোম রাজ্য-এর পাইক প্রথা-এর দ্বারা সজ্জিত সৈন্যবাহিনী। আহোম সেনাকে অনেক সংঘর্ষের মধ্য দিয়ে যুদ্ধ করতে হয়েছিল বিশেষকরে পশ্চিম দিকের থেকে বঙ্গের সুলতান এবং মোগল সৈন্যের আক্রমণের সময় অনেক পরাক্রমে যুদ্ধ করেছিল এবং দক্ষিণদিকের কুংবাং মান সৈন্যেরো আক্রমণে যুদ্ধ করতে হয়েছিল। এরা অনেক পরাক্রমে তুর্বক সেনা (১৫৩২) এবং মোগল সেনাকে শরাইঘাট (১৬৭১) এবং ইটখুলীর শেষ যুদ্ধে (১৬৮২) পরাজিত করেছিলেন। এরা মান সৈন্য এবং মীর জুমলার হাতে পরাস্ত হয়েছিল। আহোম সৈন্যবাহিনী মোগল সৈন্যের আক্রমণের সময় বহু পরাক্রমে যুদ্ধ করেছিল যদিও রাজ্যের ভিতরের কিছু কারণের জন্য মানের সাথে জিততে পারেনি।
আহোম সৈন্য মোটামুটি পাইক প্রথার উপর প্রতিষ্ঠিত। প্রতিটি গোষ্ঠীতে ৪ জন (পরে ৫ জন)করে মানুষ রাখা হয়েছিল। প্রতিজন ১৫ র থেকে ৫০ বছর বয়সের পুরুষ পাইক হয়েছিলেন ফলে সমগ্র প্রজা মিলিত হয়ে এক সুপ্রশিক্ষিত বৃহৎ সৈন্যে পরিবর্তিত হয়েছিল। এমনকি যুদ্ধ চলতে থাকার সময়ও কৃষি এবং বাণিজ্যিক কাজ কাজসমূহ চলত।
এনএক্সটি টেকওভার: ফিলাডেলফিয়া

এনএক্সটি টেকওভার: ফিলাডেলফিয়া একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৮ সালের ২৭শে জানুয়ারি তারিখে মার্কিন যুক্তরাষ্ট্রের পেন্সিল্‌ভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।
পরবর্তী সপ্তাহে এনএক্সটি-এ প্রদর্শনের জন্য ৩টি ম্যাচ ধারণ সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে আন্দ্রাদে "সিয়েন" আলমাস এনএক্সটি চ্যাম্পিয়নশিপ ম্যাচে জনি গারগানোকে হারিয়েছে। অন্যান্য শীর্ষস্থানীয় ম্যাচে, এম্বার মুন এনএক্সটি নারী চ্যাম্পিয়নশিপ ম্যাচে শেনা বেজলারকে এবং অ্যালিস্টার ব্ল্যাক এক্সট্রিম রুলস ম্যাচে এডাম কোলকে হারিয়েছে। টমাসো চিয়াম্পার পুনঃপ্রবর্তনের জন্য এই অনুষ্ঠানটি উল্লেখযোগ্য ছিল। সর্বশেষ ম্যাচটি রেসলিং অবজারভার নিউজলেটারের কুস্তি সাংবাদিক ডেভ মেল্টজার দ্বারা ৫ তারকা পেয়েছে, এমন র‍্যাটিং পাওয়া এটি এনএক্সটির প্রথম ম্যাচ, ডাব্লিউডাব্লিউইর ষষ্ঠ এবং ২০১১ সালের পর প্রথম ম্যাচ ছিল।
তিলা কুটিকুড়ালি

তিলা কুটিকুড়ালি (বৈজ্ঞানিক নাম:"Picumnus innominatus")(ইংরেজি নাম: Speckled piculet) Picidae (পিসিডি) গোত্র বা পরিবারের অন্তর্গত Picumnus গণের এক প্রজাতির পাখি।
পুরুষ ও স্ত্রী পাখি দেখতে একই রকম। তিলা কুটিকুড়ালি পাখির মাথার পাশে দুটি সাদা ডোরাকাটা দাগ আছে। পিঠের পালক জলপাই-সবুজ রঙের। পুরুষ পাখির ঝুটি কমলা এবং বাদামী রঙের। তিলা কুটিকুড়ালির নীচের অংশে ক্রিমি-সাদা রঙ রয়েছে এবং তাতে কালো বিন্দুযুক্ত দাগ রয়েছে।
তিলা কুটিকুড়ালি পাখিটি ভারত উপমহাদেশ এবং দক্ষিণ-পূর্ব এশিয়াতে দেখা যায়। বাংলাদেশ, ভুটান, কম্বোডিয়া, হংকং, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, থাইল্যান্ড, তিব্বত ও ভিয়েতনাম অঞ্চল জুড়ে বিস্তৃতি।
বৈশ্বিক অবস্থা ন্যূনতম বিপদগ্রস্ত এবংবাংলাদেশের অবস্থায় প্রয়োজনীয় ন্যূনতম বিপদগ্রস্ত।ক্ষুদে কাঠঠোকরা নামেও পরিচিত।
আহোম লিপি

আহোম লিপি বা টাই আহোম লিপি (চীনা ভাষা:傣 阿洪 脚本, থাই ভাষা:ต้นฉบับ ไทอาหม, ইংরাজী ভাষা:Tai Ahom Script) হল এক প্রকারের লিপি যাকে তাই আহোম ভাষায় ব্যবহার করা হয়। এই লিপি আহোম জনগোষ্ঠী ব্যবহার করে টাই আহোমদের ব্রহ্মপুত্র উপত্যকা ৬০০ বছর রাজত্ব করেন।
আহোম লিপি দক্ষিণ-পূর্ব এশিয়ার থেকে আহোমদেরা সাথে নিয়ে এসেছিলেন এবং এটি অন্য টাই ভাষার মতো ব্রাহ্মী লিপি থেকে সৃষ্টি বলে ধরা হয়। এই ভাষার পৌরাণিক পুথিসমূহ টাই আহোম ভাষায় লেখা সাঁচিপাতার পুথি আহোম ভাষা উৎপত্তি মূল কারণ ছিল আহোমদের মৌঙ মাও ছেড়ে ব্রহ্মপুত্র উপত্যকায় আসা। আহোমদের লিপির সাথে চিনের টাই নুয়া লিপির সাদৃশ্যতা অধিক সেজন্য কিছু লোক এই লিপিকে আহোম লিপির উৎস বলেন। অনেক শতকে মূল টাই দের থেকে আলাদা থাকার জন্য আহোম লিপিতেে অল্প পরিবর্তন দেখা যায়। এই ভাষার ব্যবহারের জন্য প্রিন্ট ফন্ট নির্মাণ করা হয়েছে। এই ফন্টকে আহোম-অসমীয়া-ইংরাজী শব্দকোষে ব্যবহার করা হয়।
আহোম লিপির অনুবাদ অল্প দেরিতে হয় ফলে অনেক প্রকাশন ভুলকরে একে ছাপাখানায় দেরি করে তুলেচিল। গোলাপ চন্দ্র বরুয়াই আহোম বুরঞ্জীকে এবং আহোম লিপিকে অনুবাদ করে প্রাথমিক নমুনা গড়ে দিয়েছিলেন। পরবর্তী সময় প্রফেসর নাগর দ্বারা তাঁর ভুলসমূহ শুধরে দেওয়া হয়। আধুনিক যুগে প্রযুক্তি বিদ্যার সহায়তায় আহোম লিপির ব্যবহার যথেষ্ট হচ্ছে। আহোম সংস্কৃতি ভাষা ধর্ম পুনরুদ্ধার অভিযানের ফলে আহোম লিপির প্রতি মানুষের আকর্ষণ পুনরায় বৃদ্ধি পেতে শুরু করেছে। Tai Ahoms and the Stars-র লেখক অনুসারে নব-আহোম লিপির অন্য টাই লিপির সহায়তায় স্বরসমূহ লাগাতে হয়।
অধিকাংশ অবুগীদাসীয় (abugidasic) লিপির মতো আহোম লিপির প্রতিটি অক্ষরে/a/নিহিত স্বর থাকে। অন্য স্বরসমূহকে বিশেষণের প্রয়োগ করে বোঝান হয় বিশেষণের ডান বাঁ উপর নিচে দেখা যায় যদিও রাগের তথ্য লিপিতে দেখা যায় না।
অন্য টাইদের লিপির মতো আহোম লিপির দুটি টাই বিশেষত্ব হল:
যখন আমরা আহোম ভাষা বলি বা লিখি তখন কিছু কথা ব্যাখ্যার উপর নির্ভর করে। বাক্যের এই অংশটি অসম্পূর্ণ রয়ে যায় ক্রিয়ার কাল না থাকলে এবং সংজ্ঞায় অনেক বচন না থাকলে। সময়ের বিষয়ে ক্রিয়া, ক্রিয়ার আগে থাকা সহায়তাকে বা ক্রিয়ার শৃঙ্খলার দ্বারা জানতে পারা যায়। আহোম লিপি যথেষ্ট জটিল হয় কারণ লিপিতে স্বর রাগের বিষয়ে উল্লেখ থাকে না এবং একটি ব্যঞ্জন বর্ণ একটি শব্দে কেবল একবার লেখা যায়। সামান্য শব্দসমূহ কম করা যায় এবং একটি প্রারম্ভিক ব্যঞ্জনের সাথে কয়েকটি শব্দ এলোপাথারি সংকুচিত করা যায়।
২০১৫ সালের জুন মাসে আহোম লিপিকে ইউনিকোড-এর ৮.০ সংস্করণের মাধ্যমে অন্তর্ভুক্ত করা হয়।
আহোম লিপির ইউনিকোড ব্লক হচ্ছে U+11700–U+1173F:
রিওন কিং

রিওন ড্যান কিং (; জন্ম: ৬ অক্টোবর, ১৯৭৫) ডেমেরারার গুড ফরচুন এলাকায় জন্মগ্রহণকারী গায়ানীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার, রেফারি ও কোচ। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৮ থেকে ২০০৫ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা, ইংরেজ কাউন্টি ক্রিকেটে ডারহাম ও দক্ষিণ আফ্রিকান ক্রিকেটে নর্দার্নস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার ছিলেন। এছাড়াও, নিচেরসারিতে ডানহাতে ব্যাটিং করতেন রিওন কিং।
১৯৯৫-৯৬ মৌসুম থেকে ২০০৭ সাল পর্যন্ত রিওন কিংয়ের প্রথম-শ্রেণীর খেলোয়াড়ী জীবন চলমান ছিল।
গায়ানার পেসার হিসেবে তাকে অনেক সময় মাইকেল হোল্ডিংয়ের সাথে তুলনা করা হতো। ক্রিজে পৌঁছার পূর্বেই তার দৌঁড়ের গতি কমে যেতো। তাসত্ত্বেও, ১৯৯০-এর দশকে তাকে ওয়েস্ট ইন্ডিজের দ্রুততম বোলার হিসেবে বিবেচনা করা হতো।
সমগ্র খেলোয়াড়ী জীবনে উনিশটি টেস্ট ও পঞ্চাশটি একদিনের আন্তর্জাতিকে অংশগ্রহণ করেছেন রিওন কিং। ১৫ জানুয়ারি, ১৯৯৯ তারিখে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৩ জুন, ২০০৫ তারিখে কিংস্টনে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।
১৯৯৯-২০০০ মৌসুমে সুন্দর খেলা প্রদর্শন করেন। জ্যামাইকায় অনুষ্ঠিত সফরকারী জিম্বাবুয়ের বিপক্ষে অনুষ্ঠিত টেস্টে নিজস্ব প্রথম পাঁচ-উইকেট লাভ করেন তিনি। দুই মাস পর পাকিস্তানের বিপক্ষে টানটান উত্তেজনাকর খেলায় জয়লাভে প্রভূতঃ ভূমিকা রাখেন। তিনি ও ফ্রাঙ্কলিন রোজ পাকিস্তানকে পরাজিত করেন এবং তাদেরকে কার্টলি অ্যামব্রোস ও কোর্টনি ওয়ালশের যোগ্য উত্তরসূরী হিসেবে বিবেচনা করা হতো। তবে, ২০০০ সালে ইংল্যান্ড সফরে তেমন কিছুই করতে পারেননি। কিং গোড়ালীর আঘাতে মাঠের বাইরে অবস্থান করতে বাধ্য হন।
১০ নম্বর অবস্থানে আদর্শমানের ছিলেন ও চারবছর তিনি আন্তর্জাতিক ক্রিকেট থেকে দূরে ছিলেন। ২০০৪-০৫ মৌসুমে সফরকারী দক্ষিণ আফ্রিকার বিপক্ষে নিজ দেশে খেলার জন্যে তাকে পুনরায় আমন্ত্রণ জানানো হয়। এ পর্যায়ে শীর্ষস্থানীয় খেলোয়াড়গণ আর্থিক অসন্তুষ্টির কারণে ওয়েস্ট ইন্ডিজ ক্রিকেট বোর্ড কর্তৃপক্ষের সাথে সমঝোতায় আসতে পারেনি।
টেস্টের তুলনায় ওডিআইয়ে অধিকতর সফল ছিলেন। ২০০০ সালে আইসিসি র‍্যাঙ্কিংয়ে চতুর্থ স্থানে চলে আসেন। ২৩.৭৭ গড়ে ৭৭ উইকেট লাভ করেছিলেন তিনি। এ গড়টি ওয়েস্ট ইন্ডিজের জোয়েল গার্নারের ১৮.৮৪, কলিন ক্রফটের ২০.৩৫ ও মাইকেল হোল্ডিংয়ের ২১.৩৬ গড়ের পর চতুর্থ স্থানে অবস্থান করছে। কিন্তু তার এ অবদানকে দল নির্বাচকমণ্ডলী স্বীকৃতি দেয়নি ও ২০০১ সালের পর তাকে মাত্র দুই খেলায় অংশগ্রহণ করায়।
ফুটবল ক্লাব শাখতার দোনেৎস্ক

ফুটবল ক্লাব শাখতার দোনেৎস্ক (; , সংক্ষিপ্তাকারে "খনি শ্রমিক" নামে পরিচিত) হচ্ছে দোনেৎস্ক শহরের একটি ইউক্রেনীয় পেশাদার ফুটবল ক্লাব। ২০১৪ সালে, পূর্ব ইউক্রেনের সশস্ত্র দ্বন্দ্বের কারণে, এই ক্লাবটি লভিউয়ে চলে যেতে বাধ্য হয়েছিল এবং ২০১৭ সালের শুরুর দিকে খারকিভ শহরে (স্টেডিয়াম "মেটালিস্ট") খেলছে, যেখানে কিয়েভের সদর দফতর অবস্থিত এবং প্রশিক্ষণের ব্যবস্থা রয়েছে।
শাখতার বেশ কয়েকটি ইউরোপীয় প্রতিযোগিতা এবং উয়েফা চ্যাম্পিয়নস লিগে অংশ নিয়েছে। ক্লাবটি ইউরোপা লিগ হিসাবে প্রতিযোগিতার পুনর্নির্মাণের আগের বছর, ২০০৯ সালে উয়েফা কাপ জয়লাভ করা ইউক্রেনের একমাত্র এবং প্রথম ক্লাবে পরিণত হয়েছিল। ফুটবল ক্লাব শাখতার দোনেৎস্ক দুটি ইউক্রেনীয় ক্লাবগুলির মধ্যে একটি (অন্যটি ফুটবল ক্লাব দিনামো কিয়েভ), যারা উয়েফার একটি বড় প্রতিযোগিতা জয়লাভ করেছে।
এই ক্লাবটি পূর্বে দোনেৎস্কে নবনির্মিত ডনবাস এরিনায় তার হোম ম্যাচগুলো খেলত, তবে পূর্ব ইউক্রেনের দ্বন্দ্বের কারণে এই দলটি অন্তর্বর্তীকরণের মাধ্যমে ১,০০০ কিলোমিটার দূরে এরিনা লভিউয়ে স্থানান্তরিত হতে বাধ্য হয়েছিল। ২০১৬–১৭ মৌসুমে শীতকালীন বিরতির পরে, এই ক্লাবটি ২০১৭ সালের শুরুর দিকে খারকিভের (মেটালিস্ট দোনেৎস্কে উত্তর-পশ্চিমে ২৫০ কিলোমিটার দূরে অবস্থিত) মেটালিস্ট স্টেডিয়ামে ফিরে এসেছিল।
শাখতার দোনেৎস্ক ইউক্রেনের সর্বাধিক জনপ্রিয় ফুটবল ক্লাব এবং প্রধান্ত পূর্বের ডনবাস অঞ্চলে বাসিন্দারা এই ক্লাবের ভক্ত।
এই ক্লাবটি সোভিয়েত ফুটবল লিগ প্রতিযোগিতার শুরু থেকেই বিদ্যমান ইউক্রেনের প্রাচীনতম ক্লাবগুলোর মধ্যে অন্যতম। এই ক্লাবটি শাখতিয়রের সোভিয়েত স্বেচ্ছাসেবী ক্রীড়া সংস্থার সদস্য ছিল এবং কারাগান্দা (কাজাখস্তান), সোলিগরস্ক (বেলারুশ)-এর মতো অন্যান্য সোভিয়েত দলের সাথে সংযোগ স্থাপন করেছিল। ১৯৬১ এবং ১৯৬২ সালে পর পর দুই বছর সোভিয়েত কাপ জয়ের পরে শাখতার সোভিয়েত শীর্ষ লিগের একটি শক্ত মিড-টেবিল ক্লাব এবং কাপের জয়ের অন্যতম দাবিদার হিসাবে বিবেচিত হয়েছিল।
এই ক্লাবটি বেশ কয়েকটি নামে খেলেছে: স্তাখানোভেৎস (১৯৩৬–৪৬), শাখতিয়র (শাখতার) (১৯৪৬–৯২) এবং এফসি শাখতার (১৯৯২–বর্তমান)।
আনু মালিক

আনোয়ার সরদার মালিক (২ নভেম্বর ১৯৬০), যিনি আনু মালিক হিসেবে অধিক পরিচিত, হলেন একজন ভারতীয় সঙ্গীত পরিচালক, সুরকার ও সঙ্গীতশিল্পী। তিনি মূলত হিন্দি চলচ্চিত্র শিল্পে কাজ করে থাকেন। তিনি কাপুরতলা ঘরানার সরদার মালিকের পুত্র। সুরকার হিসেবে মালিকের অভিষেক ঘটে ১৯৮০ সালে "হান্টারওয়ালি ৭৭" চলচ্চিত্র দিয়ে। তিনি একবার শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার ও তিনবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারসহ একাধিক পুরস্কার অর্জন করেছেন। তিনি ফিল্মফেয়ার বিশেষ পুরস্কার বিজয়ী বলিউডের একমাত্র সঙ্গীত পরিচালক।
সঙ্গীত পরিচালক হিসেবে তিনি বিভিন্ন ধরনের চলচ্চিত্রের গানের সুর করেছেন, এবং হিন্দি চলচ্চিত্রের সঙ্গীত শিল্পে অসংখ্য জনপ্রিয় ও সফল গানের সুর করেছেন। মালিক তার গানে তবলা ব্যবহারের জন্য প্রসিদ্ধ। এমন কয়েকটি গান হল "বাজীগর" চলচ্চিত্রের "বাজীগর ও বাজীগর", "রিফিউজি" চলচ্চিত্রের "তাল পে জব" ও "মেরে হামসফর", "ম্যাঁয় হুঁ না" চলচ্চিত্রের "তুমসে মিলকে দিলকা হ্যায় জো হাল", ও "ইয়াদেঁ" চলচ্চিত্রের "এলি রে এলি"।
মালিক ২০০৪ সালে শুরু হওয়া সঙ্গীত প্রতিযোগিতামূলক অনুষ্ঠান ইন্ডিয়ান আইডলের প্রথম মৌসুম থেকে ২০১৮ সাল পর্যন্ত বিচারকের দায়িত্ব পালন করেন। ২০১৮ সালে যৌন কেলেঙ্কারি জন্য তিনি এই দায়িত্ব থেকে অব্যহতি নেন। ২০১৯ সালে তিনি পুনরায় এই অনুষ্ঠানে যোগ দেন, কিন্তু গণমাধ্যমের সমালোচনা কারণে তিন সপ্তাহ পর তাকে পুনরায় এই অনুষ্ঠান ত্যাগ করতে হয়।
১৯৯৩ সালে মালিক মহেশ ভাটের "স্যার" ও "ফির তেরি কাহানি ইয়াদ আয়ে" চলচ্চিত্রের সংগীত পরিচালনা করেন। এরপর তিনি "বাজীগর" চলচ্চিত্রের সুরায়োজনের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন। পরের দুই বছর তিনি "ম্যাঁয় খিলাড়ি তু আনাড়ি" (১৯৯৪) ও "আকেলে হাম আকেলে তুম" (১৯৯৫) চলচ্চিত্রের সুরায়োজনের জন্য পুনরায় শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারের মনোনয়ন লাভ করেন। ১৯৯৭ সালে "বিরাসত", ও "ইশ্‌ক" চলচ্চিত্রের গানসমূহ ব্যবসায়িকভাবে সফল হয়। এরপর তিনি "বর্ডার" (১৯৯৭) ও "সোলজার" (১৯৯৮) চলচ্চিত্রের সুরায়োজনের জন্য টানা দুইবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারের মনোনয়ন লাভ করেন। ১৯৯৯ সালে "জানম সমঝা করো", "হাম আপকে দিল মেঁ রেহতে হ্যায়" ও "বাদশা" চলচ্চিত্রের গানসমূহ জনপ্রিয়তা লাভ করে। একই বছর তিনি "হাসিনা মান যায়েগি" ও "বিবি নাম্বার ওয়ান" চলচ্চিত্রের সুরায়োজনের জন্য শ্রেষ্ঠ সঙ্গীত পরিচালক বিভাগে দুটি ফিল্মফেয়ার পুরস্কারের মনোনয়ন লাভ করেন।
মালিক ২০০০ সালে "রিফিউজি" চলচ্চিত্রের সুরায়োজনের জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন, এবং ফিল্মফেয়ার বিশেষ পুরস্কার অর্জন করেন। একই বছর তিনি "জোশ", ও "ফিজা" চলচ্চিত্রের সুরায়োজনের জন্য শ্রেষ্ঠ সঙ্গীত পরিচালক বিভাগে দুটি ফিল্মফেয়ার পুরস্কারের মনোনয়ন লাভ করেন। এছাড়া "হর দিল জো প্যায়ার করেগা" চলচ্চিত্রের সঙ্গীত পরিচালনা করে ব্যবসায়িক সফলতা অর্জন করেন। ২০০১ সালে তিনি "মুঝে কুছ কেহনা হ্যায়" চলচ্চিত্রের সুরায়োজনের জন্য শ্রেষ্ঠ সঙ্গীত পরিচালক বিভাগে দুটি ফিল্মফেয়ার পুরস্কারের মনোনয়ন লাভ করেন। এছাড়া তিনি এই বছর "অক্ষ", "অজনবি", "ইয়াদেঁ" ও "অশোক" চলচ্চিত্রের গানের সুর করেন। ২০০৪ সালে তিনি "ম্যাঁয় হুঁ না", "ফিদা" ও "মার্ডার" চলচ্চিত্রের গানের সুর করেন।
২০১০-এর দশকে তিনি "কমবখত ইশ্‌ক", "শুটআউট অ্যাট ওয়াডালা", "যমলা পাগলা দিওয়ানা" ও "দম লগা কে হইশা" চলচ্চিত্রের গানে সুরারোপ করেন।
আনু মালিক আঞ্জুর সাথে বিবাহ বন্ধনে আবদ্ধ হন। এই দম্পতির আনমন মালিক এবং আদা মালিক নামে ২টি সন্তান রয়েছে।
বাস্তুসঙ্কটাপন্ন এলাকা

বাস্তুসঙ্কটাপন্ন এলাকা বল‌তে মানুষের কর্মকাণ্ড দ্বারা ক্ষতিগ্রস্ত বা সম্ভাব্য ক্ষতিগ্রস্ত বাস্তুতন্ত্র এলাকা‌কে বোঝানো হয়। এগু‌লি হ‌ল বাংলা‌দেশের প‌রি‌বেশ-সংরক্ষিত অঞ্চল। ১৯৯৫ সা‌লে প্রণীত বাংলা‌দেশ প‌রি‌বেশ সংরক্ষণ আইনের অ‌ধীনে বাংলা‌দে‌শের নি‌র্দিষ্ট কিছু অঞ্চলকে "বাস্তুসঙ্কটাপন্ন এলাকা" হি‌সেবে অ‌ভিহিত করা যায়।
বাংলা‌দে‌শে এক‌টি খুবই বৈ‌চিত্র্যময় বাস্তুতন্ত্র আ‌ছে, যার ম‌ধ্যে রয়ে‌ছে ৩০০টিরও বে‌শি নদী, যেগুলি সামুদ্রিক এবং বিশুদ্ধ পানীয় প‌রি‌বেশ সৃ‌ষ্টি ক‌রে। বাংলা‌দে‌শে অ‌নেক অঞ্চল‌কে "বাস্তুসঙ্কটাপন্ন এলাকা" হি‌সে‌বে বি‌বেচনা করা হয়।
১৯৯৫ সা‌লের বাংলাদেশ পরিবেশ সংরক্ষণ আইন অনুযায়ী, যেসব এলাকার বাস্তুতন্ত্র চরম সঙ্কটাপন্ন অবস্থায় চ‌লে যাওয়ার আশঙ্কা দেখা দেয়, পরিবেশ অধিদপ্তরের মহাপরিচালক সেসব অঞ্চল‌কে বাস্তুসঙ্কটাপন্ন এলাকা হিসেবে ঘোষণা করতে পারেন। পরিবেশের অবনতির কারণে কোন এলাকার বাস্তুতন্ত্র সঙ্কটাপন্ন হয়ে গে‌লে অথবা সংকটাপন্ন হওয়ার সম্মুখীন হলে সরকার গেজেট বিজ্ঞপ্তির মাধ্যমে সেই অঞ্চল‌কে বাস্তুতন্ত্র সঙ্কটাপন্ন এলাকা ব‌লে ঘোষণা করতে পারে। উল্লিখিত আইনের উপধারা অথবা অন্য ঘোষণার মাধ্যমে বাস্তুতন্ত্র সঙ্কটাপন্ন এলাকায় কী কী কাজ প‌রিচালনা করা যা‌বে, তা নির্ধা‌রিত ক‌রে দে‌বে। ১৯৯৯ সালের এপ্রিল মাসে প্রায় ৪০,০০০ হেক্টর অঞ্চল বি‌শিষ্ট সাতটি ভিন্ন জলাভূমিকে পরিবেশ অধিদপ্তরের মহাপরিচালক বাস্তুসঙ্কটাপন্ন এলাকা হিসেবে ঘোষণা করেন। এগুলি হল: হাকালুকি হাওর, সোনাদিয়া দ্বীপ, সেন্ট মার্টিন দ্বীপ ও টেকনাফ উপদ্বীপ (কক্সবাজার সমুদ্র সৈকত)। য‌দিও এসব অঞ্চল সংলগ্ন পরিবেষ্টনকারী (বাফার) অঞ্চল উক্ত ঘোষণার আওতার ব‌র্হিভূত।
বাস্তুতন্ত্রের নিখুঁত বিবেচনায় বাংলাদেশের অনেক অঞ্চলের অবস্থা আশঙ্কাজনক হলেও সরকারের পক্ষে এতগু‌লি অঞ্চল বাস্তুসঙ্কটাপন্ন এলাকা হি‌সে‌বে ঘোষণা করা এবং সেগুলির ব্যবস্থাপনা নিশ্চিত করা সম্ভব না। অগ্রাধিকারপ্রাপ্ত এলাকা শনাক্তকরণের ক্ষে‌ত্রে পূর্বোক্ত "জরুরি নিরিখ" এবং জীববৈচিত্র্যের গুরুত্বপূর্ণ শর্তাবলী বিবেচিত হয়। বাস্তুসঙ্কটাপন্ন এলাকাগুলিতে সরকারি এবং ব্যক্তিমালিকানাধীন ভূমির মিশ্রণ রয়েছে। উভয়ের ক্ষে‌ত্রে একই নিষেধাজ্ঞা প্রযোজ্য রয়েছে।
বাংলা‌পি‌ডিয়া
এদুয়ার ফিলিপ

এদুয়ার শার্ল ফিলিপ (; ; জন্ম ২৮শে নভেম্বর ১৯৮০) একজন ফরাসি রাজনীতিবিদ। তিনি ২০২০ সাল থেকে ফ্রান্সের নরমঁদি প্রশাসনিক অঞ্চলের ল্য আভ্র নগরীর নগরাধ্যক্ষ হিসেব দায়িত্ব পালন করছেন। এর আগে তিনি ২০১০ থেকে ২০১৭ সাল পর্যন্ত একই দায়িত্বে ছিলেন। তিনি রাষ্ট্রপতি এমানুয়েল মাক্রোঁ-র অধীনে ২০১৭ সালে ১৫ই মে থেকে ২০২০ সালের ৩রা জুলাই পর্যন্ত ফ্রান্সের প্রধানমন্ত্রী হিসেবে দায়িত্ব পালন করেন।
পেশায় আইনজীবী ফিলিপ উ্যনিওঁ পুর আ মুভমঁ পোপ্যুলের নামক রাজনৈতিক দলের প্রাক্তন সদস্য। দলটি পরবর্তীতে লে রেপ্যুব্লিকাঁ নাম ধারণ করে। তিনি ২০১২ থেকে ২০১৭ সাল পর্যন্ত ফ্রান্সের জাতীয় সংসদের সদস্য ছিলেন। এসময় তিনি ফ্রান্সের সেন-মারিতিম দেপার্ত্যমঁ বা জেলার ৭ম নির্বাচনী এলাকার প্রতিনিধি ছিলেন। ২০১৭ সালে ফ্রান্সের রাষ্ট্রপতি নির্বাচনে জয়ী হবার পরে এমানুয়েল মাক্রোঁ এদুয়ার ফিলিপকে তাঁর প্রধানমন্ত্রী হিসেবে নিয়োগদান করেন। ফিলিপ এরপরে ২০২০ সালের ১৭ই মে তার মন্ত্রিসভা গঠন করেন। ২০২০ সালে তাকে প্রধানমন্ত্রিত্ব থেকে অব্যাহতি দেওয়া হয় এবং তার বদলে জঁ কাস্তেক্স-কে প্রধানমন্ত্রী বানানো হয়। প্রধানমন্ত্রী পদ থেকে অব্যাহতির পরে ফিলিপ পুনরায় ল্য আভ্র নগরীর নগরাধ্যক্ষ পদে নির্বাচনে জয়লাভ করেন।
আফতাব উদ্দিন হাওলাদার

আফতাব উদ্দিন হাওলাদার বাংলাদেশের বাগেরহাট জেলার রাজনীতিবিদ। অবিভক্ত খুলনা-৩ ও বাগেরহাট-৩ আসনের সাবেক সংসদ সদস্য।
আফতাব উদ্দিন হাওলাদার বাগেরহাট জেলায় জন্মগ্রহণ করেন।
আফতাব উদ্দিন হাওলাদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে অবিভক্ত খুলনা-৩ আসন থেকে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বাগেরহাট-৩ আসন থেকে সংসদ সদস্য নির্বাচিত হয়েছিলেন।
চুখ্ৰাংফা

চাওলুং চ্যু-খ্রাম্‌-ফা মৌঙ ডুন চোন খাম বা আহোম রাজ্যের পঞ্চম চাওফা ছিলেন। তিনি ১৩৩২ সালে রাজপাটে বসেন।
তাঁর সময়ে ভাই চাওপুলা চাওপাংবণ্ডুক বরগোঁহাইর সাথে মিলে স্বর্গদেউর বিরুদ্ধে বিদ্রোহ করেন। রাজার ভাই কামতাপুরের রাজার সহায়তায় আহোম রাজ্য আক্রমণ করেন যদিও পরে আলোচনার মধ্য দিয়ে চারিংয়ের রাজা করে দেন।
চুখ্রাংফার সময়ে বুঢ়াগোঁহাই পদে চাওফ্রংডাম এবং বরগোঁহাই পদে তাফ্রিখিন বরগোঁহাই ছিলেন।
প্রায় ৩২ বছর কাল শাসনে থেকে ১৩৬৪ সালে রাজার মৃত্যু হয়।
নিখিল চক্রবর্তী

নিখিল চক্রবর্তী () ( জন্ম ৩ নভেম্বর , ১৯১৩ - মৃত্যু ২৭ জুন, ১৯৯৮) খ্যাতনামা সাংবাদিক ও বিশিষ্ট রাজনৈতিক ভাষ্যকার। 
নিখিল চক্রবর্তীর জন্ম অসমের শিলচরে। পিতা নরেন্দ্রনাথ চক্রবর্তী ছিলেন কলকাতা বিশ্ববিদ্যালয়ের ইংরাজির অধ্যাপক । মাতা শৈলজা দেবী ছিলে বিদুষী । কলকাতার বেথুন কলেজের প্রথম দিকের স্নাতক । নিখিল কলকাতার প্রেসিডেন্সি কলেজের কৃতি ছাত্র ছিলেন। সেখান থেকে ইতিহাসে বি.এ এবং কলকাতা বিশ্ববিদ্যালয় হতে এম. এ পাশ করেন । পরে অক্সফোর্ড বিশ্ববিদ্যালয়ের মার্টন কলেজে পড়ার সময় তিনি অধ্যাপক ও ছাত্রছাত্রীদের সঙ্গে বিতর্কে জড়িয়ে পড়েন । কেননা তিনি ১৮৫৭ খ্রিস্টাব্দের 'সিপাহী বিদ্রোহ' কে ভারতের 'স্বাধীনতার যুদ্ধ' হিসাবে অভিহিত করেন। লন্ডনে থাকার সময়ই অন্য অনেক সতীর্থের মতো মার্কসবাদী আদর্শে দীক্ষিত হন। লন্ডনে ভারতের স্বাধীনতা আন্দোলন নিয়ে আলোচনা সময়ই ডাঃবিধানচন্দ্র রায়ের ভ্রাতুষ্পুত্রী সাধন রায়ের কন্যা কেমব্রিজ বিশ্ববিদ্যালয়ের ছাত্রী রেণু রায়ের সঙ্গে তার পরিচয় হয় ও স্বদেশে ফিরে তারা বিবাহ করেন ।
লন্ডন থেকে কলকাতায় ফিরে তিনি কমিউনিস্ট পার্টির সঙ্গে যুক্ত হন। কিছু দিন বিশ্ববিদ্যালয়ের অধ্যাপনা করার পর পার্টির সাপ্তাহিক মুখপত্র 'পিপল্স এজ' পত্রিকায় যোগ দেন। তার স্ত্রী রেণু চক্রবর্তী ১৯৫২ খ্রিস্টাব্দে লোকসভার সদস্য নির্বাচিত হয়ে দিল্লি গেলে নিখিল চক্রবর্তীও দিল্লিতে গিয়ে সেখানেই তার কর্মক্ষেত্র গড়ে তোলেন । প্রথমে ফ্রিলান্স সাংবাদিক ও পরে অরুণা আসফ আলীর 'পেট্রিয়ট ' পত্রিকা শুরু হলে তিনি সেখানে যোগ দেন । ১৯৫৭ খ্রিস্টাব্দে তিনি 'দ্য ইণ্ডিয়ান প্রেস এজেন্সি' নামে একটি সংবাদ সংস্থা গঠন করেন। নিজের মত ধারণা বক্তব্য নিয়ে 'মেইনস্ট্রিম' নামে একটি সাপ্তাহিক পত্রিকা প্রকাশ করতে থাকেন ১৯৬২ খ্রিস্টাব্দে । ১৯৬৪ খ্রিস্টাব্দে কমিউনিস্ট পার্টি বিভক্ত হলে তিনি সি.পি.আই-তে থেকে যান। যদিও বরাবরই তিনি বাম রাজনীতি, বিশেষ করে সোভিয়েত ইউনিয়নের সমর্থক ছিলেন, তবে বেশি দিন পার্টির সদস্য থাকেননি । তিনিই সম্ভবত একমাত্র সাংবাদিক যিনি সোভিয়েত ইউনিয়নের সমর্থন আফগানিস্তানে নাজিমুল্লা সরকার গঠিত হলে সেখানে যান এবং পরে তার পুত্র সুমিতকেও পাঠান। সাংবাদিকতা সূত্রে পাকিস্তানেও গিয়েছেন কয়েকবার । তিনি একমাত্র ভারতীয় সাংবাদিক যিনি চীন-পাকিস্তানের যৌথ উদ্যোগে গিলগিট অঞ্চলে গঠিত কোরম হাইওয়েতে গিয়েছিলেন।
১৯৭৫ খ্রিস্টাব্দে তার 'মেইনস্ট্রিম' পত্রিকায় প্রথমেই জরুরি অবস্থা জারির ঘোষণা টি মুদ্রিত হয় । সংবাদপত্রের কণ্ঠরোধের প্রতিবাদে সম্ভবত ঠিক তার পরের সংখ্যাতেই প্রচ্ছদে মুদ্রিত হল রবীন্দ্রনাথ ঠাকুরের কবিতা "হোয়ার দি মাইন্ড ইজ উইদাউট ফিয়ার" আর ফর্মাটের ভিতর সব পৃষ্ঠা সাদা । ইন্দিরা গান্ধী যখন পুত্র সঞ্জয়কে তার উত্তরসূরি হিসাবে স্থান দিতে চলেছেন, তখন তীব্র ব্যঙ্গ করে পত্রিকায় সম্পাদকীয়তে লেখেন "স্প্রিং চিকেন" শিরোনামে এক রচনা । জরুরি অবস্থার বিরুদ্ধে সাংবাদিকতার মধ্য দিয়ে তার লড়াই তাঁকে বিশেষ মর্যাদার আসনে প্রতিষ্ঠিত করেছিল । আর নিজে দৃঢ় প্রত্যয়েই কলম ধরেছেন । ১৯৯০ খ্রিস্টাব্দে ভারত সরকার তাঁকে "পদ্মভূষণ" এ সম্মানিত করতে চাইলে তিনি তা প্রত্যাখ্যান করেন। তার বক্তব্য ছিল কোনো সাংবাদিকের সরকারি খেতাব নেওয়া উচিত নয়। 
সরকারী প্রচারমাধ্যমের স্বাধীনতা ও নিরপেক্ষতা দিয়ে যখন ১৯৯৭ খ্রিস্টাব্দে প্রসার-ভারতী গঠিত হয়, তার পর্ষদে তিনি সর্বপ্রথম "চেয়ারম্যান" পদে বৃত হন এবং জীবনের শেষদিন পর্যন্ত ওই পদে ছিলেন । জোটনিরপেক্ষ দেশগুলির সাংবাদিকদের সংগঠন "নামোডিয়া ফাউন্ডেশনের" ও প্রতিষ্ঠাতা-চেয়ারম্যান ছিলেন তিনি ।
নিখিল চক্রবর্তী ৮৫ বৎসর বয়সে ১৯৯৮ খ্রিস্টাব্দের ২৭ শে জুন পরলোক গমন করেন ।
চুতাম্লা

চুত্যেণ্‌ফার মৃত্যুর পর ১৬৪৮ সালে তাঁর পুত্র চাওফা চ্যু-তাম-লাক রাজা করা হয়। হিন্দু প্রথামতে তিনি জয়ধ্বজ সিংহ নাম নেন। ১৬৬২ সালের মোগলদের একাদশতম আক্রমণে মোগলদেরা আহোম রাজধানী গড়গাঁও অধিকার করে। জয়ধ্বজ সিংহকেে যুদ্ধ থেকে পালিয়ে যেতে হয়েছিল বলে তাঁকে ভগনীয়া রাজা বলা হয়। ১৬৬৩ সালে আহোম এবং মোগলদের মধ্যে তিপামর ঘিলাধারী স্থানে সন্ধি হয়।এই সন্ধির শর্ত অনুসারে জয়ধ্বজ সিংহের কন্যা রমণী গাভরুকে আসামের সকল ত্যাগ করে সুদূর দিল্লীতে যেতে হয়েছিল।
১৬৫০ সালে লক্‌মা নাগার উৎপাত রোধ করতে একটি সৈন্যদল পাঠানো হয়। নাগাদের গ্রাম ইত্যাদি ধ্বংস করা হলেও নাগারা পুনরায় লুটপাত আরম্ভ করে। চারবছর পর আবার একটি দল পাঠানো হয়। নাগা যাঠী-জোঙে আক্রমণ করায় আহোম সেনার সাথে যাওয়া ডফলা সেনারা প্রতিরোধ করে। পরে নাগারা শান্তির প্রস্তাব দেয়। কিন্তু আলোচনা করতে যাওয়া দলটিকে তাঁরা হত্যা করে। আহোম সেনা বড়ো দল নিয়ে তাঁদের আক্রমণ করে গ্রাম, ভান্ডার ধ্বংস করায় নাগারা শান্তির প্রস্তাব নিয়ে বছরে কর দিতে রাজি হয়।
১৬৫৫ সালে মিরিরা আক্রমণ চালিয়ে দুজন আহোম লোককে হত্যা করে। প্রত্যুত্তরে আহোম সেনা প্রায় তিরিশজন মিরি লোকের প্রাণ নাশ করে এবং বারটি গ্রাম জ্বালিয়ে দেয়। মিরিরা তখন রাজাকে বার্ষিক কর দিতে রাজী হয়।
চুতংফা

চুতণফা (রাজত্বকাল ১৭১৪-১৭৪৪) স্বর্গদেউ রুদ্র সিংহ-এর প্রথম পুত্র। রুদ্র সিংহের মৃত্যুর পরে তিনি স্বর্গদেউ শিব সিংহ নাম নিয়ে আহোম রাজপাটে বসেন।
স্বর্গদেউ রুদ্র সিংহ তাঁর মৃত্যুশয্যায় তাঁর জ্যেষ্ঠ পুত্র শিবসিংহ রাজপাট আরোহণ করতে চান। তিনি বাবার বঙ্গ আক্রমণ করার ইচ্ছাকে ত্যাগ করেছিলেন। কিন্তু তিনি বাবার ইচ্ছানুসারে পশ্চিমবঙ্গ-এর নবদ্বীপর শাক্ত পুরোহিত কৃষ্ণরাম ভট্টাচার্য্যের শিষ্যত্ব গ্রহণ করেছিলেন। তিনি কৃষ্ণরাম ভট্টাচার্য্যকে কামাখ্যা মন্দির-এর ব্যবস্থাপনা অর্পণ করেছিলেন। তারপরে কৃষ্ণরাম ভট্টাচার্য নীলাচল পাহাড়ের শিখরে বাস করতে থাকেন। সেজন্য তাঁকে পর্বতীয়া গোহাঁই বলেও ডাকা হত। শিবসিংহ তাঁকে আহোম রাজ্য-এর রাজকীয় গুরু মানতেন এবং অনেক মন্দির ও ব্রাহ্মণকে ভূমিদান করেছিলেন।
তিনি সুদীর্ঘ ৩০ বছর শান্তিপূর্ণ ভাবে রাজত্ব করেছিলেন। কেবল ১৭১৭ খ্রিস্টাব্দের জানুয়ারি মাসে তিনি উত্তরের পাহাড়ীয়া অঞ্চলের ডফলাদের বিরুদ্ধে অভিযান আরম্ভ করেছিলেন। ডফলারা ভৈয়াম পর্যন্ত এসে স্থানীয় লোকের সম্পত্তি লুট করার শোধ নিতে তিনি এই অভিযান করেছিলেন। ডফলাদের দমন করার পরে তিনি পাহাড়ের নিম্নে স্থানীয় লোকদের তাঁদের ভবিষ্যতের আক্রমণ থেকে রক্ষা করতে একটি গড় বাঁধিয়েছিলেন।
১৭৪৪ খ্রিস্টাব্দে স্বর্গদেউ শিবসিংহের মৃত্যু হয়। তাঁর মৃত্যুর পরে রুদ্রসিংহের দ্বিতীয় পুত্র তথা শিবসিংহের ভাই প্রমত্ত সিংহ রাজ সিংহাসনে অধিষ্ঠিত হন।
নবজন্ম

নবজন্ম হল একটি জনপ্রিয় হাসির বাংলা চলচ্চিত্র যা পরিচালনা করেন দেবকীকুমার বসু। আশাপূর্ণা দেবী এর কাহিনী অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ২৮ ডিসেম্বর ১৯৫৬ সালে ডিলাক্স ফিল্মস ব্যানারে মুক্তি পেয়েছিল এবং সংগীত পরিচালনা করেছেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, অরুন্ধতী দেবী, সবিতা বোস এবং তুলসী চক্রবর্তী।
চুরাম্‌ফা

চাওফা চ্যু-রাম-ফা আহোম রাজপাটে বসেন ১৬৪১ খ্রিস্টাব্দে। ইনি স্বর্গদেউ প্রতাপ সিংহ-এর বড় ছেলে ছিলেন। ইনি সময় না হতেই রাজা হয়েছিলেন। সেইজন্য তিনি ভগারাজা নামেও পরিচিত ছিলেন। এই রাজা নৈতিকতাবিহীন ছিলেন। ইনি এক চুতীয়া মানু্ষকে বধ করিয়ে তাঁর তিরোতাজনী নিয়ে আসেন। এই তিরোতাজনীর সাথে ভাতিজা এক ছেলেও আনেন। রাজার পুত্র না থাকায় তাকে পুত্রবৎ পরম স্নেহ করে রাজা করতে মনস্থ করেন। পরে ছেলেটির রাজা হওয়ার আগেই মৃত্যু হয়েছিল। চুতীয়া তিরোতাজনীর কথামতে ছেলেটিকে মৈদামে সমাধি দিতে ভগারাজা বড়োয়াদের একটি ছেলেকে খুঁজছিলেন। এখানে বড়োয়ারা অসন্তুষ্ট হয়ে চুরাম্‌ফাকে রাজপদ থেকে সরিয়ে চুত্যেন্‌ফাকে রাজা করে। চুরাম্‌ফাকে দূরের পাহাড়ে নিয়ে গিয়ে সেখানে থাকতে দেওয়া হয়েছিল; এবং কিছুদিন পরে তাঁকে সেখানে বধ করা হয়েছিল।
ভগারাজার সময়ের প্রধান কাজ হচ্ছে শালগুড়ি আলি নির্মাণ।
চুলিক্‌ফা

চাওফা চ্যু-লিক-ফা বা রত্নধ্বজ সিংহ ১৬৭৯ সাল থেকে ১৬৮১ সাল পর্যন্ত আহোম রাজ্য-এর রাজা ছিলেন। গুয়াহাটি এবং নিম্ন আসাম-এর আহোম রাজপ্রতিনিধি লালুকসোলা বরফুকন আগের রাজা চুদৈফাকে সরিয়ে চুলিক্‌ফাক রাজা করার সময় তাঁর বয়স ছিল মাত্র ১৪ বছর। এই বয়সে রাজা হওয়ার জন্য তাঁর "ল'রা রাজা" নাম হয়েছিল। তাঁর শাসনকালে লালুকসোলা বরফুকন নানা দুর্ষ্কর্ম করেছিলেন। তার মধ্যে একটি ছিল আহোম রাজবংশ-এর কোঁয়রদের অঙ্গ ক্ষত করা। তুংখুঙীয়া ফৈদ-এর কোঁয়র গদাপাণি পালিয়ে আসলেও তাঁর পত্নী জয়মতীর ওপর চুলিক্‌ফার সৈন্যরা অমানুষিক অত্যাচার চালায় এবং কুঁয়রী মৃত্যুমুখে পতিত হন। রাজসভার বিবাদে লালুকসোলা বরফুকনের হত্যার পর কলিয়াবরের মন্ত্রীরা ল'রা রাজাকে সরিয়ে যোগ্য একজন কোঁয়রকে রাজা করতে মনস্থ করেন। সেই মর্মে কামরূপ-এর রাণী অঞ্চলে আত্মগোপন করে থাকা গদাপাণিকে এনে রাজা করা হয়। চুলিক্‌ফাকে নামরূপে নির্বাসন দেওয়া হয় এবং পরে মৃত্যুদণ্ড দেওয়া হয়।
চুলিক্‌ফা ছিলেন আহোম রাজ্যের চামগুরীয়া ফৈদর কোঁয়র। তাঁর পূর্বের নাম চারুগোহাঁই। পূর্বের আহোম রাজা চুহুংফা-এর ভাই নারায়ণ টিপাম রাজার তিনি নাতি ছিলেন। ১৬৭৯ সালে আতন বুঢ়াগোঁহাইর সাথে মতবিরোধ হওয়ার পর গুয়াহাটি এবং নিম্ন আসাম-এর আহোম রাজপ্রতিনিধি লালুকসোলা বরফুকন গড়গাঁও-এর রাজসভার চাবিকাঠি হাতে আনতে ষড়যন্ত্র করেন।
চুবিন্‌ফা

চাওলুং চ্যু-বিণ্‌-ফা মৌঙ ডুন চোন খাম বা আহোম রাজ্যের তৃতীয় চাওফা ছিলেন। তিনি চাওলুং চুতেওফার বড় ছেলে ছিলেন। তিনি ১২৮১ সালে রাজপাটে বসেন।
চুবিনফা রাজ্যের প্রজাকে বুঢ়াগোঁহাই এবং বরগোঁহাইর অধীন পর্যন্ত দুটি ভাগে নিয়ে রাজ্যের শাসন-কর্ম অধিক কার্য্যক্ষম এবং সচল করেন। চুবিনফা ত্যাওকাংবণ্ডুকা নাম মিসিং সম্প্রদায়ের একজন ব্যক্তির কন্যা হিঙ্গুলীকে বিয়ে করেন এবং বরকুঁয়রীর মর্য্যদা দেন।
এই স্বর্গদেউর সময়েই সাতঘরীয়া আহোমদের সৃষ্টি হয়।
চুবিনফার সময়ে থাওরুরু বুঢ়াগোঁহাই এবং চাওপাংবণ্ডুক বরগোঁহাই ছিলেন।
চুতেফা

চাওলুং চ্যু-তেও-ফা মৌঙ ডুন চোন খাম বা আহোম রাজ্যের দ্বিতীয় চাওফা ছিলেন। তিনি চাওলুং চুকাফার বড় ছেলে ছিলেন। তাঁর রাজ্যকাল ১২৬৮ সাল থেকে ১২৮১ সাল পর্যন্ত।
চুতেওফার বঢ়াগোঁহাইর নাম ছিল থাওরুরু বুঢ়াগোঁহাই এবং বরগোঁহাইর নাম ছিল চাওবিন বরগোঁহাই।
চুতেওফা নরারাজ্য পর্যন্ত নিজের কটকী প্রেরণ করে নরারাজ্যের সাথে নিজেদের সর্ম্পক সুদৃঢ় করেন এবং কুটনৈতিক কৌশলে কাছাড়িদের থেকে দিখৌ নদীর পূর্ব অংশ নিজ রাজ্যের অর্ন্তভুক্ত করেন।
চুতেওফার সময়ে রামখা দেও শালর বরুয়া পদটি সৃষ্টি করেন। রামখা দেও শালর পূজার জন্য খাজনা রেহাই দেওয়া জমি দান করেন এবং বরদেউরী, ছোটদেউরী , দেওঘরিয়া , আঠপরিয়া , তেলি , মালী , নাপিত, কমার, চমার , ধুলীয়া , বলিকটীয়া , খাতোয়াল , বারিচোয়া , বেলিচোয়া , চাউলকরা , মলখুবচা এবং পানিতোলা ইত্যাদি পূজার জন্য সহায়ক পদ সৃষ্টি করেন।
কনচেং বরপাত্রগোঁহাই

কনচেং বরপাত্রগোঁহাই () ছিলেন আহোম শাসনতন্ত্র-এর "বরপাত্রগোঁহাই" পদবী লাভ করা প্রথম আধিকারিক। স্বর্গদেব চুপিম্‌ফা (১৪৯৩-১৪৯৭ খ্রী:) নক্টে খুনবাও (নাগারাজা) কারঙ্গপারের মিত্র ছিলেন। একদিন এক চমুবা কুঁয়রী "নাগা খুনবাওটি দেখতে ভাল" বলায় খং উঠে রাজা চারমাসের গর্ভবতী কুঁয়রীকে কারঙ্গপাকে দিয়ে দেন। নাগারাজা "তিনি যে দেবতাই দিতে পালে মঞো আই বলে রাখিম", এইকথা বলেন। নগাচাঙয়ে কুঁয়রীর ছেলে জন্মায়।
এরপর ১৪৯৭ খ্রিস্টাব্দে চুহুংমুং বা দিহিঙ্গীয়া রাজা আহোম সিংহাসনে আরোহণ করেন। এই স্বর্গদেউর সময়ে নাগা চাঙ থেকে চমুবা কুঁয়রীর ছেলে আহোম রাজধানীতে কর পরিশোধ করতে আসায় দিহিঙ্গীয়া রাজা এই ছেলেটির গায়ে রাজকীয় তেজ দেখে তার পরিচয় জানতে যান। তিনি বুঢ়াগোঁহাই এবং বরগোঁহাইর সাথে আলোচনা করে ভবিষ্যতে আহোম রাজ্যের বিপদের আশঙ্কা করে এই ছেলেটিকে কনচেং নাম দিয়ে বরপাত্রগোঁহাইর পদ দিলেন। বুঢ়াগোঁহাই এবং বরগোঁহাইর সাথে এর সমান মর্যাদা হয়।
লেডি ব্র্যাবোর্ন কলেজ

১৯৩৯ খ্রিস্টাব্দের জুলাই মাসে সেই সময়কালের বাংলার প্রধানমন্ত্রী এ কে ফজলুল হকের উদ্যোগ অনুযায়ী কলিকাতার (বর্তমানে কলকাতা ) পার্ক সার্কাসের একটা ভাড়া করা বাড়িতে লেডি ব্র্যাবোর্ন কলেজ প্রতিষ্ঠিত হয়েছিল। একজন অ্যাংলো-আইরিশ অভিজাত মহিলা, ব্যারোনেস ব্র্যাবোর্ন ডোরিন মহাশয়ার নামে এই কলেজের নামকরণ করা হয়েছিল, যিনি তৎকালীন বাংলার গভর্নর মহামান্য পঞ্চম ব্যারন ব্রেবোর্ন মহাশয়ের স্ত্রী ছিলেন। ১৯৩৯ খ্রিস্টাব্দের ২৩ ফেব্রুয়ারি লর্ড ব্র্যাবোর্নের জীবনাবসান হয়। ১৯৩৯ খ্রিস্টাব্দের ২৬ অগস্ট পরবর্তী গভর্নর স্যর জন হার্বার্ট লেডি ব্র্যাবোর্ন কলেজের ভিত্তি প্রস্তর স্থাপন করেন। এই কলেজে মুসলিম নারী শিক্ষার্থীদের জন্য ৫০ শতাংশ আসন সংরক্ষিত ছিল এবং বাকি শিক্ষার্থী নেওয়া হোত হিন্দু, পার্সি, শিখ, জৈন এবং অন্যান্য মানবগোষ্ঠীর মধ্যে থেকে। শুধুমাত্র মুসলিম শিক্ষার্থীদেরই ছাত্রী আবাসের সুবিধা দেওয়া হোত। মুসলিম শিক্ষার্থীদের অভাবের কারণেই এই কলেজে হিন্দু শিক্ষার্থীদের ভরতি করা শুরু হয়। অল ইন্ডিয়া মাইনরিটি অ্যাসোসিয়েশনের বক্তব্য অনুযায়ী এই কলেজে মুসলিম শিক্ষার্থীদের ভরতি হওয়া দুষ্কর হয়ে পড়েছে। ২০১৭ খ্রিস্টাব্দে কলকাতা বিশ্ববিদ্যালয় অন্যান্য সংসৃষ্ট শিক্ষাপ্রতিষ্ঠানের সঙ্গে এই কলেজকে তাদের শিক্ষার্থীদের পিএইচডি প্রদান করার অনুমতি দিয়েছিল।
তিওয়া জনগোষ্ঠী

তিওয়া আসাম-এর একটি উপজাতি। আসামের নগাঁও, মরিগাঁও এবং কার্বি আংলং জেলাতেই এদের মূল বসতি যদিও কামরূপ জেলা-এর দক্ষিণ-পূর্ব অংশে, লখিমপুর জেলা-এর কয়েকটি গাঁওয়ে এবং যোরহাট-এর কাছে তিতাবরে কিছুসংখ্যক তিওয়ালোক আছে। পূর্বে এই জন-জাতির লোকরা 'লালুং' নামে পরিচিত ছিল যদিও বর্তমানে এরা নিজেকে 'তিওয়া' বলে পরিচয় দেয়। কার্বিদের সাথে তিওয়াদের যথেষ্ট সাদৃশ্য দেখা যায়। অনেকক্ষেত্রে তাঁদের দুটি বিশেষ উপজাতি হিসাবে মনে করা কঠিন। দুটি উপজাতির সামাজিক প্রথা, রীতি-নীতি ইত্যাদির মধ্যে পার্থক্যের থেকে সাদৃশ্যই বেশি।
তিওয়ারা কয়েকটি কুলে বিভক্ত। যেমন: মছরং, কোবঁর, পাটর, মাছেরেং, মাগর, মাদুর, লাদুর, পুরু, ছাগারা, মালৈ, আগারা, চঞ্চর, কচ, চলং, মুনি, মেলাং, লবম ইত্যাদি। এর মধ্যে মছরং এবং মাছরেং কুলকে শ্রেষ্ঠ বলা হয়। উল্লেখ্য প্রতিটি কুলই বহির্বিবাহী। বিশেষ একটি কুলে অন্য একটি বিশেষ কুলের সাথে বৈবাহিক সম্পর্ক করতে এবং রাখতে পারে।
তাঁদের ব্যবহার করা উপাধিসমূহ হচ্ছে:-
বরদ পর্যন্ত , দেউরী ,হুকাই, আমচি ,ড্রঙলি,ফামচঙ,পামচং,মান্তা,লালুং,কোঁয়র,পাটর ইত্যাদি
তিওয়ারা হিন্দু ধর্মাবলম্বী। অতীতে তাঁদের নিজস্ব ধর্মীয় বিশ্বাস এবং ক্রিয়া-কাণ্ড ছিল যদিও বর্তমানে তাঁরা হিন্দু ধর্ম গ্রহণ করেছে। মহাদেব এবং কেঁচাইখাতী গোসাঁনী তাঁদের আরাধ্য দেব-দেবী। বুধবার তিওয়াদের গুরুবার।
তিওয়াদের অর্থনৈতিক জীবন আসামের অন্যান্য জনগোষ্ঠীর সাথে এক। তাঁদের বেশিসংখ্যক লোকই কৃষিজীবী। ধান, সরিষা, মাষ, আলু ইত্যাদির চাষ করে তাঁরা জীবন নির্বাহ করেন। অর্থনৈতিক দিকে তিওয়ারা এখনও অনুন্নত। একমতো শিক্ষা-দীক্ষার ক্ষেত্রে অধিক-সংখ্যক তিওয়ালোক পিছিয়ে পড়া।
তিওয়াদের নিজস্ব কথিত ভাষা বা দোয়ান আছে যদিও ভৈয়ামর অনেকসংখ্যক তিওয়ালোক তা বদলে ফেলেছে। বর্তমানে অসমীয়া ভাষাকেই তাঁরা মাতৃভাষারূপে ব্যবহার করেছে।
উৎসব-পার্বণের ক্ষেত্রে ভৈয়ামের তিওয়ারা স্থানীয় অন্য অসমীয়াদের পালন করা উৎসবকেই পালন করেন। তিওয়াদের জীবন-নির্বাহের পদ্ধতির অসমীয়া ভাষা-ভাষী হিন্দুদের সাথে অনেকটি মিল আছে।
তিয়াদের পরম্পরাগত সাজ-পোশাক ::
১/জচকাই :- তিওয়া মহিলার পরা দখনার মতো চাদর
২/ফাচকাই :- বুকে পরা ফুলাম চাদর
৩/ফাগুড়ি:- তিওয়া পুরুষের মাথায় পরা পাগুড়ি
৪/ফালি:-তিয়াদের পরম্পরাগত গামোচা
৫/ফুইছা লো:- ডিঙিতে পরা পয়সার মনি বা মালা
বর্তমানে আসামে তিওয়াদের জনসংখ্যা প্রায় দুই লাখ।
উপসম্পদা

উপসম্পদা (পালি) হচ্ছে একজন বৌদ্ধ সন্যাসির প্রব্রজ্যা স্তরের শ্রমণ ভিক্ষুদের (নবীন ভিক্ষু) থেকে একজন পরিণত ও পূর্ণাঙ্গ ভিক্ষুতে রূপান্তরের ধর্মীয় অনুষ্ঠান।
বৌদ্ধধর্মীয় রীতি অনুসারে বয়ঃসন্ধিকালে উপনীত (সাধারণত পনেরো বছর বয়সী) গৃহত্যাগী বালকদের প্রাথমিকভাবে বৌদ্ধধর্মে দীক্ষিত করা হলে তারা তখন প্রব্রজ্যা স্তরে থাকে। এই স্তরের ভিক্ষু বা সন্যাসীদের শ্রমণ বলা হয়। 
শ্রমণ ভিক্ষুরা প্রব্রজ্যা স্তরে নিয়মিত একজন পূর্ণাঙ্গ ভিক্ষুর অধীনে বৌদ্ধধর্মশাস্ত্র, ধর্মীয় রীতিনীতি-আচারুনুষ্ঠান সহ সকল আনুষঙ্গিক নিয়মকানুন শিখে। এই প্রব্রজ্যা স্তর শেষে পরিপূর্ণ ধর্মীয় দীক্ষালাভের পর একজন পরিপূর্ণ বৌদ্ধভিক্ষুতে রূপান্তরিত হওয়াকেই উপসম্পদা বলে। 
বৌদ্ধ ভিক্ষুদের সব নিয়ম-কানুনের সংকলন বিনয় পিটক অনুসারে, একজন শ্রমণকে উপসম্পদা গ্রহণের মাধ্যমে পরিণত ভিক্ষু হতে হলে তাকে অবশ্যই কমপক্ষে বিশ বছর বয়সী হতে হবে। তবে বৌদ্ধধর্মীয় রীতিতে অধিমাসের হিসাব থাকায় এই বিশ বছরের হিসেবে পরিবর্তন আসতে পারে।
আবার এই বয়স গণণা শুরু হয় প্রতিসন্ধি গ্রহণ থেকে শুরু করা হয়। মাতৃগর্ভে যদি প্রতিসন্ধি গ্রহণ হয়, তাহলে সেই সময় থেকে শুরুকরে ২০ বছর পূর্ণ হলেই চলবে। কারণ বৌদ্ধ ধর্মীয় রীতিঅনুসারে গর্ভে প্রতিসন্ধি গ্রহণ থেকে শুরু করে বিশ বছর পূর্ণ হলেই তাকে পরিপূর্ণ বিশ বছর বয়স্ক হিসেবে গণ্য করা হয়। বিনয় পিটকের মহাবর্গের ১২৪ নং অনুচ্ছেদ অনুসারে কুমার কশ্যপমুনির উপসম্পদার জন্য বয়স গণনা করতে গিয়ে প্রতিসন্ধি গ্রহণ হতে শুরু করে বয়স গণনা করা হয়েছিল। অর্থাৎ এক্ষেত্রে মাতৃগর্ভস্থ মাসগুলো সহ হিসাব করে বিশ বছর বয়সে উপসম্পদা দিয়ে তাঁকে পূর্ণ ভিক্ষু করা হয়েছিল। 
গৌতম বুদ্ধের আমলে মোট আটটি পদ্ধতিতে শ্রমণ ভিক্ষুদের উপসম্পদার মাধ্যমে পূর্ণ ভিক্ষু করা হতো। কিন্তু এই আট পদ্ধতির মধ্যে ‘ঞত্তিচতুত্থ কম্ম’ ছাড়া সাতটিই বুদ্ধের অবর্তমানে করা সম্ভব নয়। তাই শুধুমাত্র ‘ঞত্তিচতুত্থ কম্ম’ই বর্তমানে প্রচলিত রয়েছে। 
ঐতিহ্যগতভাবে, উপসম্পদা অনুষ্ঠানটি একটি "সিমা" ("সিমা মালাকা") নামক সু-নির্ধারিত ও পবিত্র স্থানের মধ্যে সম্পাদিত হয়। এই অনুষ্ঠানে নির্দিষ্ট সংখ্যক ভিক্ষুর উপস্থিতি প্রয়োজন; সাধারণত দশ জন তবে ন্যূনতম পাঁচজন ভিক্ষুর প্রয়োজন হয়। 
এক্ষেত্রে প্রথমে একজন শ্রমণ ভিক্ষু উপসম্পদা গ্রহণের মাধ্যমে পুর্ণাঙ্গ ভিক্ষু হওয়ার যোগ্য কি-না তা পরীক্ষা করা হয়। যদি সে যোগ্য প্রমাণিত হয়; তাহলে তাকে উপসম্পদা দানের জন্য উপস্থিত হওয়া ভিক্ষুদের নিকট মোট তিনবার প্রার্থনা করতে হয়। তারপর অন্যান্য সকলের সম্মতিক্রমে উপস্থিত ভিক্ষুরা বৌদ্ধধর্মীয় বিধানানুযায়ী তাকে উপসম্পদা প্রদান করেন। 
তবে পুণ্যার্জনের আশায় এই অনুষ্ঠানে গৃহী বৌদ্ধরাও শ্রদ্ধাসহকারে অংশগ্রহণ করে। তবে উপসম্পদা অনুষ্ঠান প্রব্রজ্যা অনুষ্ঠানের মতো খুববেশি জাঁকজমকের সাথে পালন করা হয় না। বাংলাদেশে রাজধানী ঢাকাসহ অন্যান্য স্থানের বৌদ্ধ বিহারগুলিতে নির্দিষ্ট সময়ে উপসম্পদা অনুষ্ঠান পালিত হয়।
যেসব ক্ষেত্রে কোন ব্যক্তিকে উপসম্পদা দেয়া যায়না:
দেমির বাবার মাজার

দেমির বাবার মাজার (; ) উত্তরপূর্ব বুলগেরিয়ার রাজগ্রেড পৌরসভার সাফাসতেরি গ্রামে অবস্থিত ১৬ শতকের একটি আলেহিউ দরগা শরীফ। ইজবোরোয়ানোভা ঐতিহাসিক ও প্রত্নতাত্ত্বিক সংরক্ষণ স্থানের একটি অংশ হিশেবে, দেমির বাবার মাজার বুলগেরিয়ার অন্যতম ১০০ পর্যটন স্থানের একটি।
ধারণা করা হয়, দরগাটি ১৬ শতকের আলেহিউ সন্ন্যাসী দেমির বাবার সমাধিস্থল। সমাধিটি একটি সমসপ্তভুজ ক্ষেত্র, যেটা তৈরীতে স্থানীয় বালুশিলা ব্যবহার করা হয়েছে।
তর্জা (লোকজ কবিতা প্রতিযোগিতা)

তর্জা এক ধরনের দীর্ঘ ঐতিহ্যবাহী বাংলার অনুষ্ঠান। এটি লোকজ কবিতার একটি প্রতিযোগিতা। ঐতিহাসিকভাবে এটি পরিবেশন করা হয়ে থাকে গ্রাম্য আসরে কোনো চণ্ডীমণ্ডপে অথবা গ্রামদেবতার পূজাবেদি, মেলা অথবা অন্যান্য সামাজিক অনুষ্ঠানে। সাধারণত রাস্তাঘাটে, বাজারের কোনো স্থানে, বা মঞ্চ সাজিয়েও বিবিধ ধর্মীয় অনুষ্ঠানে এর পরিবেশনা করা হয়ে থাকে। প্রতিযোগিতার বিষয় নির্ধারণ করা হয় সাধারণত রামায়ণ, মহাভারত বা পুরাণ থেকে। কবিরা তাদের নিজ অংশটি ছড়া আকারে গায় এবং অন্য অংশগ্রহণকারীকে এর অর্থ অনুমান করতে হয়। বাংলার নবজাগরণের সময়ে আধুনিকায়নের জোয়ারে ঝুমুর ক্লাবসহ এমন অনেক ক্লাব ধ্বংশ করা হয়েছিল এদের অশালীন বিষয়বস্তু আছে বলে।
একটি তর্জা শ্লোকের উদাহরণ: মাগী মিনশেকে চিৎ করে ফেলে দিয়ে বুকে দিয়েছে পা
এই কবিতা প্রতিযোগিতায় জেগে ওঠা সংগীতের একটি বিশেষ রূপ আছে। এছাড়া এটি অন্যান্য অনুরূপ লোকজ সংস্কৃতি ঝুমুর, টপ্পার সাথে ওতপ্রোতভাবে জড়িত। বঙ্গের সংগীত জগতে এটি যোগ করছে এক অনন্য মাত্রা।
মাঠা

মাঠা এক প্রকার পানীয়, যা ভারতীয় উপমহাদেশে উদ্ভব হয়, দই অথবা ঘোলের সাথে মসলা ও চিনি মিশিয়ে এটি তৈরি হয়। ভারতের বিহার, পশ্চিমবঙ্গ এবং ত্রিপুরায় সাদা ঘোলকেও মাঠা বলা হয়। মাঠা তৈরির জন্য ঘোলের সাথে মিশ্রিত উপাদানের মধ্যে পুদিনা, ভাজা জিরা, হিং, বারসুঙ্গা, লবণ এবং চিনি অন্তর্ভুক্ত থাকতে পারে। 
মাঠা সাধারণত খাবারের আগে বা পরে পরিবেশন করা হয়, যদিও এটি খাবারের সাথেও খাওয়া যেতে পারে এবং এটি হজমে সহায়তা করতে পারে বলে মনে করা হয়। মাঠা অনেকটাই চাসের অনুরূপ, যাকে "ছানচ" বা "ঘোল'ও" বলা হয়, তবে এটি অতিরিক্ত "মসলাদার" এবং নেপালে "মোহি" নামে পরিচিত।
একটি পাত্রে টক দই ও পানি দিয়ে নেড়ে নিতে হবে। একটি লেবু কয়েকটি টুকরো করে চিপে দিতে হবে। লেবুর টুকরাগুলোও ছেড়ে দিতে হবে ভেতরে। বিট লবণ ও চিনি দিয়ে নাড়তে হবে। এটি ব্লেন্ডারে ব্লেন্ড করা যাবে না। চামচ অথবা ডিম ফেটানোর যন্ত্র দিয়ে সব উপকরণ মেশাতে হবে। গ্লাসে ঢেলে লেবুর টুকরা দিয়ে সাজিয়ে পরিবেশন করা যাবে ঠান্ডা মাঠা।
লাবাং

লাবাং শব্দটি আরব বিশ্ব (মধ্য প্রাচ্য এবং উত্তর আফ্রিকা) জুড়ে লাবান, লেবেন () সহ বিভিন্নভাবে ব্যবহৃত হয়, গাঁজানো/ফুটানো দুধের কোনও খাবার বা পানীয় বোঝাতে। সাধারণত, "লাবাং" হিসাবে পরিচিত দুটি প্রধান পণ্য রয়েছে: লেভ্যান্ট অঞ্চলে, দই ; এবং আরব এবং উত্তর আফ্রিকায় (মাগরেব) ঘোল। ইচ্ছাকৃতভাবে দুধকে টক করে দেওয়ার প্রচলন প্রাচীনকাল থেকেই জ্ঞাত এবং বহু সংস্কৃতি দ্বারা এটি চর্চা করা হয়।
ঐতিহ্যবাহী পানীয় এই লাবাং তৈরিতে প্রায় ২৪ ঘণ্টা দুধকে গাঁজানো হয়, তারপরে মাখন মন্থন করা হয় এবং সরিয়ে ফেলা হয়। অবশিষ্ট ঘোল কয়েক দিনের জন্য ঘরের স্বাভাবিক তাপমাত্রায় রাখতে পারে। বর্তমান আধুনিক সময়ে এটি বাণিজ্যিকভাবে উৎপাদন করা হয়।
সব উপকরণ একসাথে ব্লেন্ডারে দিয়ে মিশ্রিত করে নিতে হবে। মিশ্রিত করা হলে বরফ কুঁচি দিয়ে লাবাং পরিবেশন করতে হবে।
অনুরূপ পানীয়:
ডোরাবুক পাকড়া কাঠকুড়ালি

ডোরাবুক পাকড়া কাঠকুড়ালি (বৈজ্ঞানিক নাম:"Dendrocopos atratus")(ইংরেজি নামঃStripe-breasted woodpecker) Picidae গোত্র বা পরিবারের অন্তর্গত Dendrocopos গণের এক প্রজাতির পাখি।
ডোরাবুক পাকড়া কাঠকুড়ালি পাখিটি দৈর্ঘ্য ২১ থেকে ২২ সেমি(৮.৩থেকে ৮.৭ইঞ্চি)।
ভুটান, মায়ানমার, চীন, লাওস, ভিয়েতনাম অঞ্চলে দেখা যায়।
বৈশ্বিক অবস্থা ন্যূনতম বিপদগ্রস্ত এবংবাংলাদেশের অবস্থায় অপ্রতুল-তথ্য ।কেবল মাত্র দুইটি তালিকায় অন্তর্ভুক্ত করা হয়েছে। বাংলাদেশ থেকে সংগৃহিত এ প্রজাতির পাখির
বড়ো-কাছাড়ি জনগোষ্ঠী

বড়ো-কাছাড়ি হচ্ছে আসাম-এর তিব্বত-বার্মী ভাষা বলা কয়েকটি জনগোষ্ঠীকে সামগ্রিকভাবে বোঝাতে ব্যবহার করা নাম। বড়ো-কাছাড়ি হ'ল আসাম এবং উত্তর পূর্ব ভারতের একটি বৃহৎ সম্প্রদায়।
বড়ো নামটি আসাম-এর মেছ তথা কাছাড়ি ভাষিক গোষ্ঠীটিকে সামগ্রিকভাবে বোঝাতে প্রথমে ব্যবহার করেছিলেন B H Hodgson-এ। আসামের পশ্চিমে বাস করা মেচ জনগোষ্ঠীর লোকদের বড়ো নামে পরিচিত ছিল। কালক্রমে আসাম পর্যন্ত এসে থিতিয়ে যাওয়া এই মেচ দের তিনি বড়ো (Bodo) নামে অভিহিত করেন। বিভিন্ন ভাষাতত্ত্ববিদদের দ্বারা পরামর্শ দেওয়া হয়েছে যে প্রোটো-বড়ো-গারো ভাষা ব্রহ্মপুত্র উপত্যকার একদা 'লিঙ্গুয়া-ফ্রেঙ্কা' ছিল। আসামের পূর্ব অঞ্চলের হিন্দু অধিবাসীরা এই বড়ো তথা মেচ দের কাছাড়ি নাম দেয়। কালক্রমে এই নাম অন্যান্য স্থানে থাকা একই মূলের বড়ো তথা কাছাড়িদেরকে জুড়ে নেওয়ায় বড়ো-কাছাড়ি নামটি জনপ্রিয় হয়ে উঠে। মেচ তথা বোরোদের ভাষার সাথে রাভা, লালুং, ডিমাচা, গারো, মরাণ, মটক, ত্রিপুরা এবং চুতীয়া এই তিব্বত-বার্মী ভাষায় ভিত্তি করে গড়ে ওঠা গোষ্ঠীটিকে হজসন ১৮৪৭ সালে বড়ো নামে নামাংকিত করেন।
১৮৮১ সালের জনগণনা অনুসারে, বড়ো-মেচ, দেউরী, ডিমাচা, ঢিমাল, গারো, হাজং, কোচ, লালুং (তিওয়া), মেচ, মরান, মটক, ফুলগরিয়া, চুতীয়া, রাভা, সোনোয়াল, শরণীয়া, সোলেমিয়া ঠেঙ্গাল এবং তিপ্রাসা- এই সকল জনগোষ্ঠীকে কাছাড়ি বলে শ্রেণীভুক্ত করা হয়।
বায়ুজীববিদ্যা

বায়ুজীববিদ্যা ( গ্রীক ἀήρ, "আড় থেকে", " বায়ু "; bi, "বায়োস", " লাইফ "; এবং -λογία ,- "লজিয়া" ) জীববিজ্ঞানের একটি শাখা যা জৈব কণা যেমন ব্যাকটেরিয়া, ছত্রাকের স্পোর, খুব ছোট পোকামাকড়, পরাগরেণু এবং ভাইরাস বিষয়ে আলোচনা করে। এ উয়াপদানগুলো বায়ু দ্বারা পরিবাহিত হয়। বায়ুজীববিদরা স্বভাবগতভাবেই বায়ুতে থাকা পরাগরেণু, ছত্রাকের স্পোর ইত্যাদির পরিমাপ নিয়ে কাজ করে থাকেন যা অ্যালার্জি আক্রান্তদের প্রতি সেবা হিসাবে বর্ণনা করা যায়।
বায়ুবাহিত শৈবালের প্রথম সন্ধান পাওয়া যায় ১৯১০ খ্রিস্টাব্দে, জার্মানিতে।
বায়ুজীববিদ্যা প্রক্রিয়ার মান সম্পর্কে ন্যূনতম প্রয়োজনীয়তার মাত্রা প্রকাশ করা হয় অধিকাংশের সম্মতিক্রমে এক আন্তর্জাতিক মানদণ্ডে।
ন্যাশনাল ডেমোক্রেটিক ফ্রন্ট অব বড়োল্যান্ড

এনডিএফবি বা ন্যাশনাল ডেমোক্রেটিক ফ্রন্ট অব বড়োল্যান্ড হচ্ছে একটি সশস্ত্র বিচ্ছিন্নতাবাদী সংগঠন যে বড়োদের জন্য একটি সার্বভৌম বড়োল্যান্ডের পোষকতা করেন। এই সংগঠনটি ভারত সরকার এক সন্ত্রাসবাদী সংগঠন বলে ঘোষণা করেছে।
১৯৮৬ সালে গঠিত হওয়া বড়ো সিকিউরিটি ফোর্স নামের সংগঠনটি পরে এনডিএফবি নাম নিয়েছিল। ১৯৯৪ সালে ভারত সরকার এবং আবসু-বিপিএসির মধ্যে হওয়া বড়ো চুক্তির বিরোধিতা করার পরে সংগঠনটি নতুন নাম নিয়েছিল। এই সংগঠনটি আসামে অনা-বড়ো এবং সৈন্য-আরক্ষীকে লক্ষ্য করে কয়েকটি আক্রমণ সংঘটিত করেছে। আদিবাসী কোব্রা ফোর্সের সাথে সংঘর্ষ থাকার জন্য এই এনডিএফবি চান্থাল, মুন্ডা এবং ওরাও আদিবাসীদের উপর কয়েকটি আক্রমণ সংঘটিত করেছে। ১৯৯৬ সালে আসাম বিধানসভা নির্বাচনের সময় সংঘটিত হওয়া বড়ো-আদিবাসী সাম্প্রদায়িক সংঘর্ষের সময় এনডিএফবি আদিবাসীদের উপর হওয়া আক্রমণের কাণ্ডে জড়িত ছিল। তারই প্রত্যুত্তর দিতে আদিবাসী কোব্রা ফোর্সের জন্ম হয়েছিল। ১৯৯৬ সালের পরে এনডিএফবি বড়ো লিবারেশন টাইগার ফোর্সের সাথে সংঘর্ষে লিপ্ত হয়েছিল। বড়ো লিবারেশন টাইগার ফোর্স ২০০৩ সালে সরকারের কাছে আত্মসমর্পণ করে। ২০০০ সাল থেকে এনডিএফবি বাংলাদেশী অনুপ্রবেশকারীকে আক্রমণের লক্ষ্য করে নিয়েছে।
১৯৯০ সালে এনডিএফবি আসাম-ভুটান সীমান্তে বারোটা শিবির স্থাপন করে। কিন্তু অপারেশন অল ক্লিয়ারের সময় বিস্তর ক্ষয়-ক্ষতির সম্মুখীন হওয়ায় এনডিএফবি ২০০৫ সালের মে'তে ভারত সরকারের সাথে যুদ্ধ বিরতি স্থাপন করে। এর পরে এনডিএফবি দুটি ভাগে বিভাজন হয়ে আলোচনাপন্থী এবং আলোচনাবিরোধী নামের দুটি ভাগে বিভক্ত হয়। ২০১২ সালে আলোচনাবিরোধী গোষ্ঠীর সভাপতির গ্রেপ্তার হওয়ার পরে আলোচনাবিরোধী গোষ্ঠীটি আবার ভাগ হয়ে আই কে সংবিজিতের নেতৃত্বে একটি নতুন গোষ্ঠীর সৃষ্টি হয় এবং এই গোষ্ঠীটি নিজেদের সন্ত্রাসমূলক কার্যকলাপ চালিয়ে যায়।
২০১৫ সালের ১৪ এবং ১৫ এপ্রিল সংগঠনটির সাধারণ পরিষদ সংবিজিতের দ্বারা পরিচালিত দলটি ভঙ্গ করে স্বাধীন এবং সার্বভৌম বড়োল্যান্ডের জন্য সংগ্রাম চালিয়ে যেতে একটি নতুন জাতীয় পরিষদ গঠন করে।
বড়ো অধ্যুষিত অঞ্চলের অনুন্নয়ন এবং অবৈধ অনুপ্রবেশের সমস্যার জন্যই এই সংগঠনটির জন্ম হয়েছিল। যার জন্য তাঁরা ভারতের থেকে বিচ্ছিন্ন হয়ে সার্বভৌম বড়োল্যান্ডের জন্য সংগ্রাম করেছিলেন। ১৯৯৮ সালের ১০ মার্চে গ্রহণ করা এনডিএফবি সংবিধানে নিচের উদ্দেশ্যসমূহ তালিকাভূক্ত করা হয়েছিল:
ফেল্ডস্পার

ফেল্ডস্পার (KAlSiO – NaAlSiO – CaAlSiO) শিলা-গঠনকারী টেকটোসিলিকেট খনিজসমূহের একটি গ্রুপ যার দ্বারা ওজন হিসেবে পৃথিবীর মহাদেশীয় ভূত্বকের প্রায় ৪১% গঠিত।
ইনট্রুসিভ এবং বহিরাগত এক্সট্রুসিভ উভয় ধরনের আগ্নেয় শিলা হিসাবে ম্যাগমা থেকে ফিল্ডস্পার স্ফটিকে পরিণত হয় এবং বিভিন্ন ধরনের রূপান্তরিত শিলাতেও উপস্থিত থাকে। প্রায় পুরোপুরি ক্যালসিক প্ল্যাজিওক্লেজ ফেল্ডস্পার গঠিত শিলা অ্যানোরথোসাইট নামে পরিচিত। ফেল্ডস্পার বিভিন্ন ধরনের পাললিক শিলাতেও পাওয়া যায়।
ফেল্ডস্পার নামটি জার্মান ফেল্ডস্প্যাট থেকে এসেছে, যা ফিল্ড ("ক্ষেত্র") এবং স্প্যাট ("স্তর") শব্দের সংমিশ্রণ। স্প্যাট শব্দটি দীর্ঘকাল ধরে "একটি পাথর সহজেই স্তরের মধ্যে ছড়িয়ে পড়ে" শব্দ হিসাবে ব্যবহৃত হয়ে আসছে; আঠারো শতকে ফেল্ডস্প্যাটকে আরও নির্দিষ্ট শব্দ হিসাবে চালু করা হয়েছিল, সম্ভবত এটি ক্ষেত্রগুলিতে পাওয়া পাথরগুলির সাধারণ ঘটনাকে বোঝায় (আরবান ব্রুকম্যান, ১৭৮৩) বা গ্রানাইট এবং অন্যান্য খনিজগুলির মধ্যে "ক্ষেত্র" হিসাবে এর উপস্থিতি পাওয়া যায় (রেনি-জাস্ট হেই, ১৮০৪)। স্প্যাট থেকে স্পার-এ পরিবর্তনটি ইংরেজি শব্দ স্পার দ্বারা প্রভাবিত হয়েছে, যার অর্থ একটি ফাটলবিহীন একটি অস্বচ্ছ আকরিক। ফেল্ডস্প্যাথিক এমন উপাদানগুলিকে বোঝায় যেগুলিতে ফেল্ডস্পার রয়েছে। বিকল্প বানান হিসাবে ফেলস্পার এখন আর ব্যবহৃত হয় না। 'ফেলসিক' শব্দটি, যার অর্থ হালকা বর্ণের খনিজ যেমন স্ফটিক (কোয়ার্টজ) এবং ফেল্ডস্পার, ফেল্ডস্পার এবং সিলিকা থেকে উদ্ভূত একটি সংক্ষিপ্ত শব্দ, যা বাড়তি বানান 'ফেলস্পার' এর সাথে সম্পর্কিত নয়।
এই গ্রুপের খনিজসমূহ টেকটোসিলিকেট দিয়ে গঠিত। সাধারণ ফেল্ডস্পারগুলিতে প্রধান উপাদানগুলির সংমিশ্রণটি তিন শেষ সদস্যর ক্ষেত্রে প্রকাশ করা যেতে পারে:
ক্ষারীয় ফেল্ডস্পার দুই ধরনে বিভক্ত: সোডিয়াম, অ্যালুমিনিয়াম বা সিলিকনের সাথে মিশ্রিত পটাশিয়ামযুক্ত; এবং এখানে পটাশিয়াম বেরিয়াম দ্বারা প্রতিস্থাপিত হয়। প্রথমটির মধ্যে অন্তর্ভুক্ত আছে: 
বেরিয়াম ফেল্ডস্পারগুলি ক্ষারীয় ফেল্ডস্পার হিসাবেও বিবেচিত হয়। খনিজ কাঠামোতে পটাশিয়ামে বেরিয়ামের প্রতিস্থাপনের ফলস্বরূপ বেরিয়াম ফিল্ডস্পারগুলি গঠন করে। বেরিয়াম ফিল্ডস্পারগুলি মনোক্লিনিক এবং নিম্নলিখিতগুলি এর অন্তর্ভুক্ত:
প্লাগিওক্লেজ ফিল্ডস্পারগুলি ট্রিক্লিনিক। প্লাগিওক্লেজ সিরিজটি অনুসরণ করে (প্রথম বন্ধনীতে শতাংশ অ্যানোরথাইট সহ):
ফেল্ডস্পারগুলির রাসায়নিক আবহবিকারের ফলে ইলাইট এবং ক্যাওলিনটের মতো কাদামাটির খনিজগুলি তৈরি হয়।
২০১০ সালে প্রায় ২০ মিলিয়ন টন ফেল্ডস্পার উৎপাদিত হয়েছিল, বেশিরভাগ হয় তিনটি দেশে,  ইটালি (৪.৭ মেট্রিক), তুরস্ক (৪.৫ মেট্রিক) এবং চীনে (২ মেট্রিক) উৎপাদিত হয়েছিল।
ফেল্ডস্পার একটি সাধারণ কাঁচামাল যা কাঁচ তৈরিতে, সিরামিক ও কিছু পরিমাণে ফিলার হি এবং রঙ, প্লাস্টিক ও রাবারে ফিলার এবং প্রসারিত করতে ব্যবহৃত হয়। সিরামিকস (বৈদ্যুতিক অন্তরক, স্যানিটারিওয়্যার, মৃৎশিল্প, খাবার থালাবাসন এবং টালি সহ) এবং অন্যান্য কাজে যেমন ফিলারের মতো অন্যান্য ব্যবহারগুলিতেগণ্য হয়। কাঁচ তৈরিতে, ফেল্ডস্পার থেকে প্রাপ্ত অ্যালুমিনা পণ্যের দৃঢ়তা, স্থায়িত্ব এবং রাসায়নিক ক্ষয় প্রতিরোধে করে।
ভূ বিজ্ঞান এবং প্রত্নতত্ত্বতে ফেল্ডস্পারগুলি পটাশিয়াম-আর্গন ডেটিং, আরগন-আরগন ডেটিং এবং লুমিনেসেন্স ডেটিংয়ের জন্য ব্যবহৃত হয়।
২০১২ সালের অক্টোবরে, মার্স কিউরিওসিটি রোভার এমন একটি শিলা বিশ্লেষণ করেছে যাতে উচ্চতর পরিমানে ফিল্ডস্পার সামগ্রী থাকতে পারে।
লালবুক কাঠকুড়ালি

লালবুক কাঠকুড়ালি (বৈজ্ঞানিক নাম: "Dendrocopos hyperythrus") Picidae পরিবারের অন্তর্গত Dendrocoposগণের অন্তর্ভুক্ত এক প্রজাতির পাখি।
লালবুক কাঠকুড়ালি পাখিটি ১৯ থেকে ২৩ সেমি(৭.১থেকে ৯.১ইঞ্চি)। পুরুষ পাখির ঝুটি লাল ও স্ত্রী পাখির কালো। উভয় পাখির ডানা রং কালো ও সাদা।
এই পাখি ভারত উপমহাদেশ এবং দক্ষিণ-পূর্ব এশিয়ায় হিমালয় পর্বতমালায় পাওয়া যায়। এটি বাংলাদেশ, ভুটান, কম্বোডিয়া, হংকং, ভারত, উত্তর কোরিয়া, দক্ষিণ কোরিয়া, মায়ানমার, নেপাল, থাইল্যান্ড এবং ভিয়েতনাম অঞ্চল পর্যন্ত বিস্তৃত।
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।চারটি তালিকায় অন্তর্ভুক্ত করা হলেও পাখিটি বাংলাদেশে আছে/ছিল বলে প্রমাণ নেই। যদিও ভারতের মেঘালয় রাজ্যে পাখিটি রয়েছে।
তপত দিন দীঘল রাতি

তপত দিন দীঘল রাতি হল আফ্রিকার কয়েকটি নির্বাচিত ছোটগল্পের অনুবাদ সংকলন৷ মূল Hot Days Long Nights গ্রন্থের সম্পাদক নাদেঝডা অবরাডোভিচ্ছ, গ্রন্থটির গল্পগুলি অসমীয়া ভাষায় অনুবাদ করেছেন অমৃত জ্যোতি মহন্ত৷ গ্রন্থটি প্রকাশ করেছে ন্যাশনাল বুক ট্রাস্ট, ইন্ডিয়া৷ গ্রন্থটিতে মোট ২৬ টা গল্প আছে৷
শ্রাবস্তী জেলা

শ্রাবস্তী জেলা ভারতের উত্তরপ্রদেশ রাজ্যের একটি জেলা, ভিঙ্গা শহরটির জেলা সদর। শ্রাবস্তি জেলা হল দেবিপাটন বিভাগের একটি অংশ। ভারত সরকারের তথ্য মতে, জনসংখ্যা, আর্থ-সামাজিক সূচক এবং মৌলিক সুযোগ-সুবিধার সূচকের ২০০১ সালের আদমশুমারি তথ্যের ভিত্তিতে এটি ভারতের সংখ্যালঘুকেন্দ্রিক জেলাগুলির মধ্যে একটি।
উত্তরপ্রদেশের উত্তর-পূর্বের শহর শ্রাবস্তি, পশ্চিম রাপ্তি নদীর নিকটে অবস্থিত। এই শহরটি গৌতম বুদ্ধের জীবনের সাথে নিবিড়ভাবে জড়িত, যিনি এখানে ২৪টি চতুর্মাস কাটিয়েছেন বলে বিশ্বাস করা হয়। "সাহেত-মাহেত" গ্রামের নিকটবর্তী প্রাচীন স্তূপ, মহিমান্বিত বিহারসমূহ এবং বেশ কয়েকটি মন্দির শ্রাবস্তীর সাথে বুদ্ধের মেলবন্ধন প্রতিষ্ঠা করে। নাগার্জুনের মতানুসারে, খ্রিস্টপূর্ব ৫ম শতকে এই শহরটির জনসংখ্যা ছিল ৯০০,০০০ জন। এটি মগধের রাজধানী, রাজগিরের থেকে বেশি মহিমান্বিত ছিল।
চতুর্দশ শতাব্দীর 'বৃহৎকল্প' এবং বিভিন্ন কল্পের বর্ণনা অনুসারে, শহরের নাম ছিল মাহিদ। পরবর্তীকালে উল্লেখ রয়েছে যে, এই শহরটির নাম ছিল সাহেত-মাহেত। আরও উল্লেখ করা আছে যে, এই শহরটি জুড়ে একটি বিশাল দুর্গ ছিল যেখানে অনেকগুলি মন্দির ছিল এবং সেই মন্দিরে ছিল দেবকুলিকাদের মূর্তি।
আজ মাটি এবং ইটের একটি বিরাট গড়-প্রাচীর এই শহরটিকে ঘিরে রয়েছে। শ্রাবস্তী শহরের নিকটে 'সাহেত-মাহেত' এ খনন চলাকালীন,অনেক প্রাচীন মূর্তি এবং শিলালিপি পাওয়া গেছে। এগুলি এখন মথুরা এবং লখনউয়ের যাদুঘরে রাখা হয়েছে। বর্তমানে, ভারত সরকারের প্রত্নতাত্ত্বিক বিভাগ মিত্র যৌথ গবেষণা করার জন্য খননকাজ করছে।
১৯৯৭ সালের মে মাসে বাহরাইচ জেলা বিভক্ত হয়ে শ্রাবস্তী গঠিত হয়েছিল।
দক্ষিণে গোন্ডা জেলা এবং পশ্চিমে বারাইচ জেলা থেকে ঐতিহাসিক আওধের কিছু অংশ খোদাই করে শ্রাবস্তী বার হয়েছিল। শ্রাবস্তীর পূর্বদিকে বলরামপুর, উত্তর-পূর্বে নেপালের ড্যাং-দেউখুড়ি জেলা এবং উত্তর-পূর্বে নেপালের বাঁকে জেলার সীমানা। শ্রাবস্তী জেলা সদর ভিঙ্গা লখনউ (উত্তরপ্রদেশ রাজ্যের সদর দপ্তর, রাজ্যের রাজধানী) থেকে প্রায় ১৭০ কিলোমিটার দূরে অবস্থিত।
২০০৬ সালে পঞ্চায়েতি রাজ মন্ত্রক শ্রাবস্তীকে দেশের ২৫০টির মধ্যে একটি সর্বাধিক পিছিয়ে পড়া জেলা ঘোষণা করেছিল (মোট ৬৪০টি জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।